18 से 44 साल के लोगों के लिए कोरोना वैक्सीन रजिस्ट्रेशन शुरू, जानिए- कहांं और कैसे करें
देश में 18 से 44 साल के लोगों को एक मई से कोरोना वैक्सीन लगाई जानी है। इसके लिए आज यानी 28 अप्रैल शाम 4 बजे से कोविन पोर्टल ( cowin.gov.in ) पर रजिस्ट्रेशन शुरू हो गया है।
नई दिल्ली: देश में 18 से 44 साल के लोगों को एक मई से कोरोना वैक्सीन लगाई जानी है। इसके लिए आज यानी 28 अप्रैल शाम 4 बजे से कोविन पोर्टल ( cowin.gov.in ) पर रजिस्ट्रेशन शुरू हो गया है। लेकिन, रजिस्ट्रेशन शुरू होते ही कोविन पोर्टल क्रैश हो गया। ऐसे में पोर्टल क्रैश होना लोगों के लिए काफी परेशानी भरा है। फिलहाल, कोविन पोर्टल फिर से शुरू हो गया है। रजिस्ट्रेशन हो रहे हैं। इस संबंध में आरोग्य सेतू की ओर से ट्वीट किया गया है। आरोग्य सेतू के ट्विटर अकाउंट से लिखा गया है, "कोविन पोर्ट काम कर रहा है। चार बजे एक थोड़ी परेशानी हुई थी, जिसे सही कर दिया गया है। 18 साल से ज्यादा उम्र के लोग रजिस्ट्रेशन कर सकते हैं।"कोविन ऐप, अरोग्य सेतु ऐप या फिर कोविन वेबसाइट पर वैक्सीन के लिए रजिस्ट्रेशन करना होगा। यहां पहले मोबाइल नम्बर से ओटीपी के जरिए अपना एकाउंट बनाना होगा। फिर, दिए गए फॉर्म में नाम, उम्र, जेंडर  की जानकारी भरें। फिर आधार-कार्ड अपलोड करना होगा। अब टीकाकरण केंद्र का चयन करना होगा, जहां आप वैक्सीन लगवा सकेंगे।सीरम इंस्टिट्यूट ऑफ इंडिया द्वारा निर्मित ‘कोविशील्ड’ राज्यों को 400 रुपये प्रति खुराक और प्राइवेट अस्पतालों को 600 रुपये प्रति खुराक उपलब्ध होगा जबकि भारत बायोटेक का ‘कोवैक्सीन’ राज्यों को 600 रुपये प्रति खुराक और प्राइवेट अस्पतालों को 1200 प्रति खुराक मिलेगा।